
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Emil Popescu,



Preşedintele Comisiei juridice, de disciplină şi imunităţi

AVIZ

asupra propunerii legislative privind acordarea titlului de 

“Ambasador onorific al României”



Biroul    permanent   al Camerei Deputaţilor a trimis, cu adresa nr. 389, din 23 noiembrie 1999, Comisiei pentru drepturile omului, culte şi problemele minorităţilor naţionale, în vederea avizării, propunerea legislativă privind acordarea titlului de “Ambasador onorific al României”.



În şedinţa din 21 martie 2000, Comisia a analizat propunerea legislativă şi a hotărât, cu unanimitate de voturi, să îi acorde aviz favorabil, cu recomandarea de a se ţine seama de observaţiile şi propunerile formulate în avizul Consiliului Legislativ.

PREŞEDINTE,

Marţian Dan

